Uutisissa: Pako helvetistä. Venäläisten vankina ollut ukrainalaispastori -
kertoo ihmeellisestä vapautumisestaan ja Jumalan tarkoituksesta.
Ja: Palvelemassa sotavyöhykkeellä. Talvi lähestyy, -
ja ukrainalaiset kärsivät ruoka- ja sähköpulasta.
Rohkeat kristityt uhmaavat vaaraa ja vievät avustusta.
Lisäksi: Iranissa tulee kuluneeksi 40 päivää siitä, -
kun nuori nainen kuoli poliisin käsissä.
Maanlaajuiset protestit ravistelevat hallintoa.
KRISTILLISEN MAAILMAN UUTISET
Tervetuloa uutisten pariin.
Vangittu, kuulusteltu ja ihmeellisesti vapautettu.
Näin kertoo pastori Ukrainan Hersonista.
Venäjä valtasi Hersonin sodan alussa.
Nyt, kun Ukraina etenee, esiin nousee kertomuksia julmuuksista ja paosta.
Chuck Holton jatkaa Kiovasta.
Venäjän armeija pakkoevakuoi Hersonin asukkaita -
Ukrainan armeijan edetessä. Kahdeksan kuukauden aikana -
on ollut pulaa lähes kaikesta ja kohtelu venäläisten käsissä on ollut kovaa.
Miehittäjät terrorisoivat ja sieppaavat ihmisiä.
Hiljattain siepattiin yksi pariskunta. Seuraavana päivänä hirtettiin nainen -
hänen sanottuaan, että Skadovsk on Ukrainaa.
Miehittäjät siis terrorisoivat asukkaita edelleen sieppauksilla.
Hersonin menettäminen maksaisi Venäjälle maayhteyden -
Donbasin ja Venäjän vuonna 2014 miehittämän Krimin välillä.
Samaten Ukrainan tykistö pääsisi lähemmäs Krimiä.
Tappio myös vahvistaisi ajatusta siitä, -
että Venäjän joukot ovat romahtamaisillaan.
Hän [Putin] on umpikujassa.
Mikään määrä kaaosmaista liikekannallepanoa, -
alueliitoksia tai kätkettyjä ydinuhkauksia -
ei auta häntä ulos tästä tilanteesta.
Miehityksen alla elävät toivovat pikaista vapauttamista.
Pastori Alexander asui Hersonissa puoli vuotta -
kunnes pakeni vaimon ja 10 lapsen kanssa.
Kun venäläiset miehittivät alueen, päätimme jatkaa jumalanpalveluksia.
"Natseja" etsivät venäläisjoukot ratsasivat hänen talonsa monta kertaa.
Hänet pidätettiin vaimon ja lasten nähden 6. syyskuuta.
Olin eristyssellissä kuusi päivää. Sitten jouduin selliin, -
jossa oli 7 ihmistä ja vain 3 sänkyä.
Kuulustelussa hänet yritettiin leimata natsiksi, -
koska hänellä oli englanninkielinen Raamattu.
Puhelimen kuvat huolettivat häntä enemmän.
Monet amerikkalaiset lahjoittivat kirkon rakennuskassaan.
Minua syytettiin amerikkalaisvakoojaksi.
Etsittiin syitä pitää minut vankina.
Puhelimessani oli paljon todisteita yhteistyöstäni armeijan kanssa.
Rukoilin, etteivät he näe puhelintani. Herra sulki heidän silmänsä.
Hän kertoi uskostaan sellitovereilleen.
Vaimon oli onnistunut tuoda minulle salaa Raamattu.
Sen kanssa aloin todistaa muille. Olimme yhdessä vielä 10 päivää.
Seitsemäntenä päivänä kaikki olivat ottaneet Kristuksen Herrakseen.
Silloin tajusin, miksi olin siellä.
Alexander ei tiennyt, näkeekö hän enää perhettään.
Kun minua kuulusteltiin, komendantti sanoi: -
"Jos minusta riippuisi, ampuisin teidät kaikki heti -
ja heittäisin kaatopaikalle."
He vihaavat ukrainalaisia. He halua edes kuulla Ukrainasta.
Sitten 15 päivän vankeuden jälkeen tapahtui ihme.
Ortodoksipappi, jota en ollut aiemmin tavannut, -
tuli komendantin luo ja pyysi vapauttamaan minut.
Komendantti suostui sillä ehdolla, että hän saa pitää autoni.
Meillä oli kirkolla vielä minibussi.
Pakkasimme siihen koko perheeni ja haavoittuneen naapurini -
ja lähdimme kohti etulinjoja.
Koettelemuksia riitti.
Kului neljä päivää ja paljon rukousta päästä tarkastuspisteiden läpi.
Näin lasten silmissä valtavan ilon, kun tapasimme ensimmäiset ukrainalaiset.
Lapset näkivät sotilaan ja sanoivat: "Heillä ei ole maskeja.
Venäläisillä oli kaikilla maskit."
Sanoin: "Ukrainalaisilla ei ole mitään peiteltävää. Rosvoilla on aina maskit."
Pastori Alexander ja perhe asuvat Kiovassa ja auttavat seurakunnassa.
He rukoilevat palaamisen puolesta.
Kun ukrainalaisjoukot hivuttautuvat lähemmäs Hersonia, -
paluun päivä voi koittaa piankin.
Hän pitää meistä huolen.
Yritän ensin etsiä Jumalan valtakuntaa -
ja odotan sitten vasta muuta.
Ukrainasta Chuck Holton CBN Newsille.
Hannu Haukka johtaa suomalaista -
Great Commission Media Ministries -järjestöä.
Se jakaa humanitaarista apua ja evankeliumia ukrainalaisille.
Hannu liittyy nyt seuraamme. Kiitos, että tulit lähetykseen.
Sota vaikuttaa moniin Ukrainassa. Olet kirjoittanut: -
"Jokainen on menettänyt jotain: puolison, lapsen, kodin, kylän, -
ystävän, tulevaisuuden." Miten se on avannut ihmisiä Jumalan suuntaan?
Sota Venäjän kanssa on vaikuttanut jokaiseen perheeseen.
Seurakunnat ovat yhä toiminnassa.
Jumala vaikuttaa ihmisten keskuudessa.
Eräs seurakunta Kiovasta kertoo, että joka sunnuntai 50 ihmistä -
pelkästään siinä seurakunnassa antaa elämänsä Herralle.
Sotilaat ovat käyneet kasteella etulinjan tuntumassa.
Meillä on kuvia kastetilaisuuksista joella.
Sotilaiden kanssa on helppo keskustella uskonasioista, -
samoin upseerien kanssa, niin etulinjoilla, -
heti etulinjojen takana tai syvemmällä Ukrainassa.
Kaikkialla ollaan avoimia evankeliumille.
Poteroissa ei ole ateisteja.
Olit hiljattain Ukrainassa, kun venäläiset ampuivat ohjuksia.
Yksi ohjus osui lähelle sinua.
Miten se auttoi samaistumaan siihen, mitä ukrainalaiset käyvät läpi?
Joka ikisellä matkallamme on ollut joko raketti-iskuja lähelle -
tai raketteja on satanut niskaan. Se ei ole meille mitään uutta.
Viittaat luultavasti matkaan, kun olin hotellissa Lvivissä -
matkalla pois Ukrainasta.
Ilmahälytyssireenit alkoivat ulvoa aamulla.
Sitten kuului valtava räjähdys. Se tärisytti rakennusta.
Menin katsomaan ikkunasta. Luultavasti ei olisi pitänyt.
Näin mustien savupilvien nousevan aivan viereisen rakennuksen takaa.
Ohjus iski voimalaan. Koko Lvivistä katkesivat sähköt.
Ei ollut puhelinverkkoa, sähköä eikä juoksevaa vettä.
Kaikki katkesivat.
Läheltä piti. Järjestönne auttaa humanitaarisen avun jakamisessa.
Kerro työstänne ja rohkeista auttajista, joiden kanssa teette yhteistyötä.
Huolehdimme heille ajoneuvot, joita tarvitaan avun jakamiseen -
ja ihmisten evakuoimiseen sodan jaloista.
Ostamme polttoaineet noin 15 autolle joka ikinen päivä.
Jaamme 2―3 tonnia humanitaarista apua -
joka päivä kyliin tulilinjalla.
Kun menee viemään avustuksia, -
jää monesti venäläisten ja ukrainalaisten ristituleen.
Mitkä ovat suurimmat tarpeet Ukrainassa ja työssänne?
Suurin tarve liittyy tietysti talouteen.
Tarvitaan lämmittimiä.
Toimitamme niitä sadoittain perheille, joilla ei ole sähköä.
He eivät pysty lämmittämään asuntoa tai käyttämään liettä.
Tarvitsemme noin 1 700 lämmitintä. Yksi maksaa 50 dollaria.
Olemme tuottaneet kirjan "Tie kotiin".
Kutsun sitä Jumalan psykiatriaksi sotaa käyvälle maalle.
Kirjassa 15 ihmistä kertoo selviytymisestä etulinjoilla.
Joku oli ollut 700 päivää venäläissotilaiden vankina.
He ovat selvinneet uskon ansiosta. Kirja hoitaa ihmisiä kautta linjan.
Seurakunnat ja vapaaehtoiset jakavat kirjoja.
He keskustelevat ja rukoilevat ihmisten kanssa.
Olemme painaneet 40 000 kirjaa, mutta tarvitaan vielä 200 000 lisää.
Meillä ei ole siihen rahaa. Yksi kirja maksaa 2,5 dollaria -
painettuna ja toimitettuna.
Nyt menee paljon säilykkeitä.
Säilykkeet ovat loppuneet logistiikkakeskuksestamme.
Riisiä ja jauhoja on.
Hannu Haukka, Great Commission Media Ministriesin johtaja.
Teette hienoa työtä. Muistamme teitä rukouksin.
Kiitos, kun tulit kertomaan tilanteesta. Toivottavasti kuulemme sinusta taas.
Tulossa: Israelin presidentti Valkoisessa talossa -
varoittaa Iranin hallinnosta. Iranissa protestit jatkuvat.
Se on yleisimmin muistiin painettu Psalmi.
Opin sen lapsena pyhäkoulussa.
Herra on minun Paimeneni.
Mitä tapahtuu, kun omaksumme sen, että Herra on paimenemme?
CBN:n uusi syvällinen opetus Gordon Robertsonilta, -
"The Lord Is My Shepherd: A Psalm of David".
Psalmi ohjaa jokaista kulkijaa, jokaista kristittyä, elämän tiellä.
Opetus auttaa löytämään polun todelliseen huolenpitoon -
ja vaikeiden tilanteiden kääntämiseen ympäri -
sekä avaimen voittoihin kamppailuista.
Lisäksi se opettaa erottamaan Jumalan äänen ja läsnäolon.
Se on Psalmi kamppailujen voittamisesta.
Lähetämme tuotteen kaikille uusille kumppaneille.
Soita ruudun numeroon tai rekisteröidy nettisivuilla. Tuote on jo saatavilla.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Iran oli ykkösaiheena Israelin presidentti Herzogin -
ja presidentti Bidenin 90-minuuttisessa tapaamisessa Valkoisessa talossa.
Presidentit keskustelivat mm. rauhasta Lähi-idässä ja Iranin uhasta.
Biden yrittää elvyttää Iranin ydinsopimuksen.
Herzog korosti, että Iran on vaaraksi paitsi Israelille ja maailmalle -
myös omalle kansalleen.
Iranin hallinto murskaa tuhansia Iranin kansalaisia, -
miehiä, nuoria miehiä ja naisia, jotka vain puolustavat omia vapauksiaan.
Se on esimerkki siitä, miten Iran toimii.
Se murskaa omia kansalaisiaan, pyrkii kohti ydinasetta -
ja toimittaa tuhoaseita, jotka tappavat viattomia siviilejä Ukrainassa.
Iran on iso haaste, ja varmasti tulemme keskustelemaan siitä.
Herzog sanoi halunneensa tavata Bidenin, -
sillä 1. marraskuuta Israelissa pidetään 5. vaalit 3,5 vuoden sisään.
Entinen pääministeri Netanjahu yrittää kammeta Jair Lapidin vallasta.
Iranilaiset kokoontuivat 40 päivää sitten kuolleen Masha Aminin haudalle.
Poliisi tappoi Aminin, koska tämä piti huivia väärin.
Tapauksella on suuri symboliarvo.
Kuten Chris Mitchell kertoo, protestit voivat olla uhka hallinnolle.
Ihmiset kokoontuivat haudalle kunnioittamaan Aminia.
Aminin kuolema on saanut ihmiset vaatimaan hallinnon eroa.
Iranissa suruaika on yleensä 40 päivää.
Protestit jatkuvat edelleen, -
vaikka hallinnon joukot ovat tappaneet yli 200 ihmistä.
Muualla naiset ovat nousseet Iranin naisten tueksi katkomalla hiuksiaan.
ICEJ:n lehtimajanjuhlilla Jerusalemissa -
protesteihin liittyi myös knessetin jäsen Sharren Haskel.
Liityn tähän maailmanlaajuiseen protestiliikkeeseen.
"Jin, jiyan, azadi", naiset, elämä, vapaus.
Jututimme Haskelia puheen jälkeen.
Olen katsellut iranilaisia naisia ja lapsia viime päivinä -
ja sitä, miten rohkeita he ovat. He marssivat kadulla henkensä uhalla -
vaatien vapautta ja puolustaen tulevaisuuttaan.
Muulla maailmalla on nyt mahdollisuus -
seistä iranilaisten tukena ja auttaa heitä.
Juhla, jossa oli väkeä 70 maasta, oli Haskelista ainutlaatuinen tilaisuus.
Täällä on 2 000 kristittyä. Tämä voi koskettaa heidän sydäntään, -
ja he voivat vaikuttaa asioihin.
He voivat vaikuttaa maansa hallintoon, -
jotta se puolustaisi näitä tyttöjä. Se on tärkeintä nyt.
Juhlilla oli kaksi iranilaista, jotka kertoivat, mitä he kuulevat Iranista.
Ihmiset ovat kyllästyneitä hallintoon. He haluavat vapautta.
Mutta hallinto ei suostu. Se määrää, mitä kunkin pitää tehdä.
Ja siksi se tappaa ihmisiä joka päivä.
Protesteja on ollut ennenkin, mutta tämä on erilaista, sanoo Saeid.
Tämä on erilaista.
Heillä ei ole mitään menetettävää.
Iranilaiset odottavat apua maailmalta.
Ulkopuolelta vahvoista maista, kuten USA:sta, ei tule tukea.
Ja tällä hetkellä Iranin kansa -
taistelee yksin, paljain käsin. Heillä ei ole tuliaseita.
Heillä on vain sydämensä ja äänensä.
Miehet esittivät kolme rukouspyyntöä.
Rukoilkaa lohtua iranilaiselle, jotka kärsivät ja surevat tapahtumia.
Rukoilkaa, että he löytävät paranemisen ja toivon Kristuksessa.
Ja rukoilkaa Iranin kristittyjen puolesta.
Etenkin nyt monet kristityt -
jalkautuvat kaduille, auttavat -
ja jakavat evankeliumia ei-uskoville.
Olisi mahtavaa, jos muistaisitte näitä kolmea asiaa.
Chris Mitchell, Jerusalem.
Kiitos, Chris. Tulossa: Britannian uusi pääministeri.
Mitä hän ajattelee Jerusalemista ja juutalaisvaltiosta? Pysy kanavalla.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkisin viideltä CBN-uutiskanavalla.
"Herra on minun Paimeneni." Se on hieno kuvaus Jeesuksesta.
"The Lord is my Shepherd", -
Gordon Robertsonin uusi audio-opetus.
Jumalan Karitsasta, joka ottaa pois maailman synnin, -
tulee Paimen koko ihmiskunnalle kaikkina aikoina.
Jeesus sanoo: "Lampaani tuntevat ääneni ja seuraavat."
Hän johtaa meidät oikeaan.
Opetus saatavana nyt.
Uutiskanavasi
Sarjasi
Jutut, joista välität
Milloin haluat
Missä haluat
Lataa CBN News -sovellus tänään.
Evankelista Franklin Graham voitti oikeusjutun Isossa-Britanniassa.
Oikeus katsoi, että Grahamia kohdeltiin väärin ja syrjittiin, -
kun Grahamin tilaisuus peruttiin siellä vuonna 2020.
Glasgow'n oikeus määräsi järjestäjän -
maksamaan BGEA-järjestölle lähes 110 000 dollarin vahingonkorvaukset.
Oikeuden mukaan ei pystytty näyttämään toteen, -
että Graham voisi sanoa jotain homofobista ja islamofobista.
Uskonnollisia kokouksia ei saa vaientaa tai estää, oikeus lisäsi.
Graham piti päätöstä voittona sanan- ja uskonnonvapaudelle Britanniassa.
Britannian uudella pääministerillä on vaikuttava ansioluettelo, -
hindu-uskonto ja Israel-myönteinen kanta. Dale Hurd jatkaa.
Rishi Sunakista tulee Britannian ensimmäinen hindupääministeri.
Se on kuitenkin jäänyt taka-alalle, kun on haettu kyvykästä johtajaa.
Pääministeri.
Sunak on 5. pääministeri kuuden vuoden sisään.
Hänen uskotaan onnistuvan.
Hänellä on vahva talousosaaminen.
Hän järjestää asiat. Hänellä on oikeanlaista kokemusta.
Hän ymmärtää kaikki koukerot.
Tarvitaan joku, jolla on rohkeus muuttaa kaikki ja ravistella kaikkea.
Rishi Sunakia kuvaillaan ylpeäksi hinduksi, -
joka vannoi valan parlamentissa käsi Bhagavad Gita -kirjalla.
Finanssiministerinä Sunak sytytti 10 Downing Streetillä -
hindujen diwali-juhlakynttilän.
Hän on demokratioiden rikkain johtaja.
Pariskunnan arvo on noin miljardi dollaria.
Sunak on tukenut Israelia voimakkaasti.
Hän pitää Jerusalemia juutalaisvaltion historiallisena pääkaupunkina -
ja uskoo, että olisi perusteltua siirtää lähetystö sinne.
Hän on vastustanut BDS-liikettä -
ja puhunut voimakkaasti antisemitismiä vastaan.
Suhteet USA:han ovat vahvat.
Sunak tapasi vaimonsa opiskellessaan Stanfordissa.
Hänellä oli Green Card viime vuoteen asti.
Työkokemus Goldman Sachsilla yhtenä hedgerahaston johtajista -
tulee tarpeeseen korkean inflaation, matalan kasvun -
ja energiakulujen taltuttamisessa.
Osa kansalaisista jättää sähkölaskut maksamatta.
Edeltäjä Liz Trussin esitettyä talouden elvytysohjelman -
markkinat reagoivat ja punnan arvo sukelsi historiallisesti.
Juuri nyt on hyvin vaikeaa kenelle tahansa rauhoitella markkinoita -
ja saada aikaan kasvua. Ne kumoavat toisiaan.
Jos vaalit olisivat nyt, konservatiivi- puolue kokisi rökäletappion.
Työväenpuolue on kyselyissä 33-prosenttiyksikköä edellä.
Sunakilla on kaksi vuotta aikaa kääntää kannatus nousuun -
ja korjata maan ongelmat.
Hänen täytyy säilyttää alahuoneen enemmistön luottamus.
Hän pysyy pääministerinä niin kauan.
Siinä ei katsota mielipidemittauksia eikä edes markkinoita, -
vaan alahuoneen äänimäärää.
Sunakia kuvaillaan -
epäsuositun puolueen vähiten epäsuosituksi johtajaksi.
Hän on 42-vuotiaana nuorin pääministeri -
sitten lordi Liverpoolin vuonna 1812.
Dale Hurd, CBN News.
Pääkaupunki Washingtonista rehellisiä raportteja, -
haastatteluja ja analyysejä.
Konkaritoimittajat David Brody, John Jessup, Jenna Browder -
ja Eric Philips kertovat pääuutiset politiikan saralta.
Energia-alan säädöksillä on valtavia vaikutuksia talouteen.
Luotettavia uutisia.
Puolustamme heikoimpia ja avuttomimpia.
Faith Nation arki-iltaisin (EST).
Se on Psalmien yleisimmin muistiin painettu katkelma.
Opin sen lapsena pyhäkoulussa.
Herra on minun Paimeneni.
Mitä tapahtuu, kun omaksumme sen, että Herra on paimenemme?
CBN:n uusi syvällinen opetus Gordon Robertsonilta, -
"The Lord Is My Shepherd: A Psalm of David".
Psalmi ohjaa jokaista kulkijaa, jokaista kristittyä, elämän tiellä.
Opetus auttaa löytämään polun todelliseen huolenpitoon -
ja vaikeiden tilanteiden kääntämiseen ympäri -
sekä avaimen voittoihin kamppailuista.
Lisäksi se opettaa erottamaan Jumalan äänen ja läsnäolon.
Se on Psalmi kamppailujen voittamisesta.
Lähetämme tuotteen kaikille uusille kumppaneille.
Soita ruudun numeroon tai rekisteröidy nettisivuilla. Tuote on jo saatavilla.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Puoli miljoonaa filippiiniläistä joutui supertaifuuni Norun riepoteltavaksi.
CBN:n Operaatio Siunauksen tiimi vei myrskyävän meren poikki -
avustusta saarille. Tiimin mukana oli Lucille Talusan.
Operaatio Siunauksen tiimi kulki kolme tuntia moottoriveneellä -
viedäkseen avustusta syrjäisille saarille Keski-Filippiineillä, -
jonne supertaifuuni Noru iski.
Trooppisen syklonin kerrotaan tuhonneen taloista 70 %.
Josefina Habitan pystyi vain katsomaan, kun talo luhistui.
Talomme ensin kallistui hitaasti.
Tuuli vain nosteli taloa, kunnes se luhistui.
Kaikki omaisuus kastui, myös riisi, joka levisi pitkin poikin.
Yritin kerätä sitä talteen, vaikka se oli likaantunut, -
jotta meillä olisi edes jotain syömistä.
Josefinan kotisaari Burdeos on niin syrjässä, -
että avustus ehtii sinne ani harvoin.
Hän ja saaren muut asukkaat olivatkin kiitollisia, -
kun Operaatio Siunaus toi ruokaa ja aurinkokennovalaisimia, -
sillä sähköt olivat poikki.
Kiitos! Toitte meille runsaasti ruokaa. Siitä riittää moneksi päiväksi.
Myös Fely Miranda, 80, on kiitollinen.
Tiimi oli ensimmäinen avustusjärjestö saarella.
Tästä on iso apu, etenkin kun olen yksin.
Kiitos, että tulitte, vaikka saari on niin kaukana.
Saarelaiset saivat myös Uusia testamentteja, -
kun kumppanuusseurakunta kertoi Kristuksen pelastussanoman.
Samaan aikaan toinen tiimi ylitti jokia ja vei ruokaa, -
makuualustoja, huopia ja aurinkokennolamppuja -
vuoristoiseen Rizalin provinssiin.
Operaatio Siunaus vie avustusta sinne, minne muut eivät tohdi mennä.
Lucille Talusan, Manila.
Hurjaa väkeä. Kiitos, Lucille.
Kiitos seurasta ja ensi viikkoon!
Koko tiimin puolesta näkemiin ja Jumalan siunausta.
Suomennos: Marianne Tenetz